[{"text_idx": "#000000", "text": "Argazkia twitter-en eskuratu dut. Dato Econo\u0301mico aldizkaritik aterata dago, alegia enpresa munduko aldizkari ezagun eta \u201cprestigiotsu\u201d batetik. Gauza askotxo esaten du, lehen begiratuan iduritu baino askoz gauza gehiago"}, {"text_idx": "#000001", "text": "Deigarria egin zait bereziki fokoa argudio ekonomikoetan jarri izana:"}, {"text_idx": "#000002", "text": "Ma\u0301s de 2.000 millones de euros invertidos en el desarrollo del euskera, forzando en muchas ocasiones, es una cifra demasiado importante como para dejarla de lado en el ana\u0301lisis. Una cantidad que no responde a los resultados finales de uso entre la sociedad /.../ Y desde luego la conclusio\u0301n es muy clara: se ha gastado o invertido mucho dinero sin e\u0301xito aparente."}, {"text_idx": "#000003", "text": "[Bat] Lorea Agirreren modura erantzun genezake eta ezetz esan. Kasurik onenean administrazioaren aurrekontutik % 2ra ere ez da heltzen euskararen sustapen aktiboan inbertitzen dena. Lorea Agirrek hizkuntza zentrala dela esan ohi du, hizkuntzarik gabeko jardunik ez dagoela apenas. Hortaz, euskararen sustapenean gastatzen ez dena, hizkuntza nagusiaren hegemonian gastatzen da."}, {"text_idx": "#000004", "text": "[Bi] Bestela, Fishman soziolinguistikaren modura erantzun genezake, eta baietz aitortu... hizkuntza politika ez dela merkea. Ezta 2-3 urtean behin hauteskundeak antolatzea ez. Batean zein bestean gauza bera da jokoan dagoena: demokrazia."}, {"text_idx": "#000010", "text": "Eredua aplikagarria da baldin eta helburuak argiak eta adostuak badira, eta baldin eta teknikoki ere helburu horiek lortzeko bidea ezaguna bada."}, {"text_idx": "#000012", "text": "Norabide aldaketa soil-soilik gerta daiteke baldin eta problemari buruzko informazio berria sortzen bada, edo aktoreen arteko botere-harremanak aldatzen badira, ez bestela."}, {"text_idx": "#000017", "text": "Testuinguru horretan sortzen da euskara teknikarion paradoxa eta kontraesana:"}, {"text_idx": "#000018", "text": "Nahi genuke... baina jakin badakigu hizkuntza politikan eredu arrazionala oso gutxitan dela bideragarria: kontsentsuak ez dira erabatekoak izaten, eta ikuspegi teknikotik ere erabateko ziurtasun gutxi ditugu.\nEredu inkrementala ez dugu gogokoa. Politika publikoen egonkortasuna azpimarratzen du, eta amore ematea dela iruditzen zaigu: hizkuntza normalizatzea gure esku ez dagoela aitortzea, eta hobekuntza txikiekin konformatu beharra dugula onartzea\nPolicy streams eredua ere ez da erosoa. Aldaketa esanguratsuak posibleak direla erakusten digu, baina kasik kointzidentziaren ondorio direla: badirudi guk ezer gutxi egin ahal dugula aldaketa horiek eragiteko."}, {"text_idx": "#000019", "text": "Boaventura de Sousa Santos da egungo pentsamendu kritikoaren izen esanguratsuenetako bat. AcciA\u03033n-con-clinamen kontzeptua erabiltzen du: klinamen-ekintza, alegia. Klinamen hitzak atomoen desbideraketa txikiei egiten die erreferentzia: desbideraketa txikiak dira, ondorio sorta zabal bat abiatu ahal dutenak. Boaventura de Sousaren esanetan, klinamen-ekintzak ere horrelakoak dira: ez dira haustura zorrotzak, desbideraketa txikiak baizik. Txikiak izanagatik, metagarriak, eta konbinazio konplexuak eta sortzaileak eragin ditzakete."}, {"text_idx": "#000027", "text": "Eredua administrazioari egiten dio erreferentzia. Baina, Sherry Arnstein-ek berak zioen moduan, beste edozein erakunderi ere aplikatu ahal zaio."}]